હવે પોલીસે ટેકનિકલ સર્વેલન્સ બાજૂમાં મુકી વર્ષો જૂના અને કારગર સાબિત થતા ‘હ્યુમન ઈન્ટેલિજન્સ' એટલે કે સ્થાનિક બાતમીદારોની મદદ લીધી. પોલીસે બ્રેક લાઈટના આધારે કાર જે સાંકડા રસ્તે વળી હોવાનું અનુમાન લગાવ્યું હતુ ત્યાં સંખ્યાબંધ રહેણાંક ફ્લેટ ઊભા હતા. અલગ અલગ એપાર્ટમેન્ટમાં ઈનોવા કાર અને આરોપીઓને ક્યાં શોધવા. પી.આઈ ચાવડાને યાદ આવ્યું કે, કિશોરસિંહે કહ્યું હતુ કે, ફોન કરનારો કાઠિયાવાડી બોલતો હતો. એટલે કે આ વિસ્તારમાં સૌરાષ્ટ્રના લોકોની તપાસ કરવાનું નક્કી કરાયું. તપાસ શરૂ કરી તો જાણવા મળ્યું કે આ વિસ્તારમાં મોટા ભાગે સૌરાષ્ટ્રના લોકો જ રહે છે. હવે આરોપીઓને શોધવા એ ઘાસના ઢગલામાંથી સોય શોધવા જેવું હતું.